English: Thank you for the series of questions and comments. Let me just go to some of the starting points he made. When it comes to how we're actually understanding who the young person's guarantee is reaching, and how we're actually dealing with a diverse range of young people, and the complexity, it's because of a number of things. So, some young people have a successful route already into work, education or training. High numbers of people go into post-16 education without the need for additional intervention - some of our challenge there is how we can help with the quality of what they choose, and making sure that the choices are appropriate for them, and they have a more open mind to the range of their career choices. That work actually takes place earlier on in education. When I had the pleasure of being before you in committee recently, we were talking about the need to go earlier into people's educational journey to make sure that people have a wider range of choices. There are still far too many professions where men and women - young boys and girls - make very different choices about what they can do. And actually, there's plenty of talent that isn't being taken advantage of. So, we think that we could do more in terms of getting to people earlier. When it comes to those people who we are concerned may not take, if you like, the traditional route that is - [ Inaudible.] - by many people, that's why the work we're doing on the youth engagement and progression framework is really important; the earlier you can identify people who are at risk of not being in education, employment or training, the better to support them. That's multi-agency, often, as well. And then to make sure that, when we go into the guarantee itself, to understand the experiences they are having. So, in the national conversation, that's a really important part of understanding that you have traditional survey-based work, people who are more likely to fill in surveys, but also a specific focus group, not just to get into more detail, but some of those groups that are less likely to fill in those traditional surveys. So, for example, care-experienced young people, young parents, people with mental health and people with neurodiversity - dealing with your point again about people with different abilities and disabilities. So, we've been doing that deliberately to understand who we're reaching and what we can do to improve the offer. That's both the offer itself and your point about communication, because with perhaps the exception of one person we might hear from later on, most of us can't claim to be young anymore, objectively. And actually, the way that people think and see the world is entirely different, and so for us to able to ask them and to listen to them about what makes a difference, where they're getting their information from, and that they're aware of what the guarantee offers and then how they're taking it up. So, the work and employment bureau is for people in further education who might not come out with a further training or education employment outcome out of that, and basing those bureaux, opportunities to bring employers and young people together in a setting that they're familiar with, is really important to be able to do that. So, it's one of the examples of how I want to communicate, as well as understanding where people get news, views and information from. I have to say, when I had the campaign entitled 'Feed your positivity', I wasn't sure whether I was talking about someone who was 50 and trying to pretend that I was really 15 again, but, actually, it came from direct evidence and feedback from young people themselves. So, I was reassured about that - that this was something that would be able to actually fit the people we're trying to reach as well, which is part of the point. It does require you to be, every now and again, a little uncomfortable, but that's the whole point of doing this. And then, on your point around business engagement, it's hard to say exactly the numbers of businesses, because through the whole guarantee, you've got business engaging at different points in school and further education - for example, the employment bureaux - as well as those that are providing opportunities through Jobs Growth Wales+, for example. I will try to find, in our annual report, if there's a better way to try to highlight the number of businesses that are being engaged; rather than saying it's difficult, to find a way to give you something meaningful, because I do intend to publish an annual report in the new year. And when it comes to the nature of the offer, we have listened to what young people have said, and we've changed our Jobs Growth Wales+ programme. It's now targeted at 16 to 18-year-olds, based on the former traineeship model and what previously happened in Jobs Growth Wales. So, we are deliberately changing the offer itself. On the barriers grant, I don't have information yet, but I will look to it to think about protected characteristics, background and geography for people who are taking that up, but it is - . Well, the figures I've told you about are within the first few months, so I wouldn't expect to have, necessarily, a wholly representative view at present, but I'll certainly look to how we can make that information available. And when it comes to budget choices - I see the Minister for Finance and Local Government is sat next to me - I won't go through all of the choices as she'll be setting them out in more detail, but in prioritisng within my department the young person's guarantee and various parts of it, it's meant that I had to make painful choices in other parts of the budget. And every Minister could stand up and talk about the priorities they've made and the fact that we've had to pay for that by making different choices somewhere else. That doesn't mean that those things aren't of value, it's just that if you choose things that are your bigger priorities, you've got to make other choices, too, because sadly, there isn't a spare £0.5 billion that the finance Minister has kept somewhere to throw around to keep us all happy. So, we've got really big, difficult choices, and you'll see those in the detail in what the finance Minister says when get to more detailed committee scrutiny in the new year as well. And on green skills, I expect to be publishing a net-zero action plan that will deal broadly with your points, and how that plays a part in the young person's guarantee early in 2023.
Welsh: Diolch am y gyfres o gwestiynau a sylwadau. Gadewch i mi droi at rai o'r pwyntiau a wnaethoch chi i ddechrau. O ran sut yr ydym ni'n deall treiddiad gwirioneddol y warant i bobl ifanc, a sut rydym ni'n ymdrin mewn gwirionedd ag ystod amrywiol o bobl ifanc, a'r cymhlethdodau, mae hynny oherwydd nifer o bethau. Felly, mae gan rai pobl ifanc lwybr llwyddiannus i waith, addysg neu hyfforddiant eisoes. Mae niferoedd mawr o bobl yn mynd i addysg ôl-16 heb angen unrhyw ymyrraeth ychwanegol - rhan o'n her ni yn hynny yw sut y gallwn ni helpu gydag ansawdd yr hyn y maen nhw'n ei ddewis, a sicrhau bod y dewisiadau yn rhai sy'n briodol ar eu cyfer nhw, a bod meddwl mwy agored ganddyn nhw o ran ystod eu dewisiadau nhw o yrfa. Mae'r gwaith hwnnw'n digwydd, mewn gwirionedd, yn gynharach yn eu haddysg. Pan ges i'r pleser yn ddiweddar o fod ger bron eich pwyllgor chi, roeddem ni'n trafod yr angen i ymyrryd yn gynt ar daith addysgol unigolion i wneud yn siŵr bod gan bobl ystod ehangach o ddewisiadau. Ceir llawer gormod o broffesiynau o hyd lle mae dynion a menywod - bechgyn a merched ifanc - yn gwneud dewisiadau gwahanol iawn ynglŷn â'r hyn y gallan nhw ei wneud. Ac mewn gwirionedd, fe geir llawer iawn o dalent na fanteisir arno. Felly, rydym ni o'r farn fod mwy y gallem ni ei wneud o ran mynd at bobl yn gynt. O ran y bobl hynny yr ydym ni'n pryderu efallai na fydden nhw'n dilyn, os mynnwch chi, y llwybr traddodiadol sy'n - [ Anghlywadwy. ] - gan lawer o bobl, dyna pam mae'r gwaith yr ydym ni'n ei wneud ynglŷn â'r fframwaith ymgysylltiad a chynnydd ieuenctid yn bwysig iawn; y cynharaf y dowch chi i wybod am bobl sydd mewn perygl o beidio â bod mewn addysg, cyflogaeth neu hyfforddiant, y rhwyddaf yw hi i'w cefnogi nhw. Mae hynny ar sail amlasiantaeth, yn aml, hefyd. Ac yna gwneud yn siŵr, pan fyddwn ni'n ystyried y warant ei hun, byddwn yn deall y profiadau y maen nhw'n eu cael. Felly, yn y sgwrs genedlaethol, mae honno'n rhan bwysig iawn o ddeall bod gennych chi waith traddodiadol ar sail arolwg, a phobl sy'n fwy tebygol o lenwi arolygon, ond grŵp ffocws penodol hefyd, nid yn unig i fanylu, ond sy'n cynnwys rhai o'r grwpiau hynny sy'n llai tebygol o lenwi'r arolygon traddodiadol hynny. Felly, er enghraifft, pobl ifanc sydd â phrofiad o ofal, rhieni ifanc, pobl â phroblemau iechyd meddwl a phobl â niwroamrywiaeth - gan ymdrin â'ch pwynt chi eto ynglŷn â phobl sydd â gwahanol alluoedd ac anableddau. Felly, rydym ni wedi bod yn gwneud hynny'n fwriadol i ddeall pwy ydym ni'n eu cyrraedd a beth allwn ni ei wneud i wella'r cynnig. Dyna'r cynnig ei hun a'ch pwynt chi ynglŷn â chyfathrebu, oherwydd efallai heblaw am un unigolyn y gallem glywed ganddo yn nes ymlaen, ni all y rhan fwyaf ohonom ni yn y fan hon honni bod yn ifanc erbyn hyn, yn wrthrychol. Ac mewn gwirionedd, mae'r ffordd mae pobl yn ystyried ac yn gweld y byd yn hollol wahanol, ac felly rydym ni'n gallu gofyn iddyn nhw a gwrando arnyn nhw ynglŷn â'r hyn sy'n gwneud gwahaniaeth, o ble y cân nhw eu gwybodaeth, a'u bod nhw'n ymwybodol o'r hyn mae'r warant yn ei gynnig ac yna sut maen nhw am fanteisio arni. Felly, mae'r biwro cyflogaeth a menter ar gyfer pobl mewn addysg bellach nad ydyn nhw'n ymadael i hyfforddiant pellach neu ganlyniad addysg cyflogaeth yn sgil hynny, ac mae sefydlu'r biwroau hynny, sy'n rhoi cyfleoedd i ddod â chyflogwyr a phobl ifanc at ei gilydd mewn lleoliad sy'n gyfarwydd iddyn nhw, yn bwysig iawn ar gyfer gallu gwneud hynny. Felly, dyma un o'r enghreifftiau o'r cyfathrebu yr wyf i'n awyddus i'w gael, yn ogystal â gallu deall o ble mae pobl yn cael eu newyddion, barn a gwybodaeth. Mae'n rhaid i mi ddweud, pan oedd yr ymgyrch o'r enw 'Bydd bositif' gennyf i, nid oeddwn i'n siŵr a oeddwn i'n siarad am rywun a oedd yn 50 oed ac yn ceisio esgus fy mod i'n 15 oed unwaith eto, ond, mewn gwirionedd, roedd y dystiolaeth uniongyrchol a'r adborth yn dod oddi wrth bobl ifanc eu hunain. Felly, fe gefais i sicrwydd yn hynny o beth - bod hwn yn rhywbeth a fyddai'n gallu bod yn addas i'r bobl yr ydym ni'n ceisio eu cyrraedd hefyd, sy'n rhan o'r pwynt. Mae'n gofyn i chi fod, bob hyn a hyn, ychydig yn anghyfforddus, ond dyna'r holl bwynt o wneud hyn. Ac yna, ynglŷn â'ch pwynt chi ynghylch ymgysylltu â busnesau, mae hi'n anodd dweud yn union faint yw niferoedd y busnesau, oherwydd drwy'r holl warant, mae gennych chi fusnes yn ymgysylltu â gwahanol bwyntiau yn yr ysgol ac addysg bellach - er enghraifft, y biwro cyflogaeth - yn ogystal â'r rhai sy'n darparu cyfleoedd drwy Twf Swyddi Cymru+, er enghraifft. Rwyf i am geisio dod o hyd iddyn nhw, yn ein hadroddiad blynyddol ni, os oes yna ffordd well o geisio tynnu sylw at nifer y busnesau sy'n cael eu cynnwys; yn hytrach na dweud ei bod hi'n anodd, wrth ganfod ffordd o gyflwyno rhywbeth i chi sy'n ystyrlon, gan fy mod i'n bwriadu cyhoeddi adroddiad blynyddol yn y flwyddyn newydd. Ac o ran natur yr arlwy, rydym ni wedi gwrando ar yr hyn a ddywedodd pobl ifanc, ac rydym ni wedi newid ein rhaglen Twf Swyddi Cymru+. Mae honno wedi'u hanelu at bobl ifanc 16 i 18 oed erbyn hyn, ar sail y model hyfforddeiaeth blaenorol a'r hyn a ddigwyddodd yn flaenorol yn Twf Swyddi Cymru. Felly, rydym ni'n fwriadol yn gwneud newidiadau i'r cynnig ei hun. O ran y grant rhwystrau, nid oes unrhyw wybodaeth gennyf i eto, ond byddaf i'n rhoi ystyriaeth i hyn wrth feddwl am nodweddion gwarchodedig, cefndir a daearyddiaeth pobl sy'n cyfranogi yn hyn, ond mae - . Wel, mae'r ffigyrau yr wyf i wedi dweud wrthych chi amdanyn nhw yn y misoedd cyntaf, felly ni fyddwn i'n disgwyl bod â barn, o reidrwydd, sy'n gwbl gynrychioliadol nawr, ond fe fyddaf i'n sicr yn ystyried sut y gallwn ni sicrhau bod yr wybodaeth honno ar gael. Ac o ran dewisiadau cyllidol - rwy'n gweld bod y Gweinidog Cyllid a Llywodraeth Leol yn eistedd wrth fy ymyl - nid wyf i am fynd trwy'r dewisiadau i gyd gan y bydd hi'n eu rhoi nhw ger bron mewn mwy o fanylder, ond wrth flaenoriaethu'r warant i bobl ifanc a gwahanol rannau ohoni yn fy adran i, mae hynny wedi golygu ei bod hi'n rhaid i mi wneud dewisiadau anodd gyda rhannau eraill o'r gyllideb. Ac fe allai pob Gweinidog sefyll i siarad am y blaenoriaethau sydd ganddyn nhw a'r ffaith ein bod ni wedi gorfod talu am ein blaenoriaethau ni drwy wneud dewisiadau eraill mewn meysydd eraill. Nid yw hynny'n golygu nad yw'r pethau hynny o werth, dim ond os ydych chi'n dewis pethau sy'n fwy o flaenoriaethau i chi, mae'n rhaid i chi wneud dewisiadau eraill hefyd, oherwydd yn anffodus, nid oes £0.5 biliwn dros ben y mae'r Gweinidog cyllid yn ei gadw yn rhywle i'w daflu o gwmpas i'n cadw ni i gyd yn hapus. Felly, mae gennym ddewisiadau mawr, anodd iawn, ac fe fyddwch chi'n gweld rhai ohonyn nhw ym manylion yr hyn y bydd y Gweinidog cyllid yn ei ddweud wrth i ni gyrraedd y cam craffu mwy manwl yn y pwyllgor yn y flwyddyn newydd hefyd. Ac o ran sgiliau gwyrdd, rwy'n bwriadu cyhoeddi cynllun gweithredu sero net a fydd yn ymdrin yn fras â'ch pwyntiau chi, a pha ran sydd i hynny yn y warant i bobl ifanc yn gynnar yn ystod 2023.